Publication: Magyar Közlöny
Issue: MK-2002-93 (Year: 2002, Number: 93)
Era: 1990-2004
Section: A 49/1995. (VI. 30.) AB határozat pedig megsemmisítette azt az önkormányzati rendeleti szabályozást, amely „teljességgel határozatlan és a szövegbõl kikövetkeztethetetlen tartalmú fogalmakat használ, illetõleg az általa használt fogalmakat nem definiálja”. (ABH 1995. 519., 520.)
Paragraph Index: 201

A 49/1995. (VI. 30.) AB határozat pedig megsemmisítette azt az önkormányzati rendeleti szabályozást, amely „teljességgel határozatlan és a szövegbõl kikövetkeztethetetlen tartalmú fogalmakat használ, illetõleg az általa használt fogalmakat nem definiálja”. (ABH 1995. 519., 520.) Az Ör. 1. § vizsgált (2) bekezdése, a 7/B. § (1) bekezdés érdemben támadott utolsó fordulata és a 8. § (4) bekezdés elsõ mondata is ilyen, a szociális ellátások igénylése és elbírálása feltételeinek szabályozása során bizonytalan, meghatározatlan fogalmakat használ. Mindezek alapján az Alkotmánybíróság az Ör.-nek ezeket az elõírásait a jogbiztonság alkotmányos elvét sértõ szabályozásnak tekintette, s ezért megsemmisítette.

Source: https://magyarkozlony.hu/hivatalos-lapok/331c16beab98f12ed0ae3ab8418f2520c767b2a6/dokumentumok/62b663a3f2128c48c22c5ca94a595f937fe24f13/letoltes